एचएएल के चैयरमैन आर. माधवन ने कहा कि हमें पिछला सौदा रद्द किए जाने के बारे में नहीं मालूम था। हम राफेल पर कोई टिप्पणी नहीं करना चाहते, क्योंकि अब हम इस सौदे का हिस्सा नहीं हैं। माधवन ने राफेल एयरक्राफ्ट निर्माण का जिक्र करते हुए कहा कि राफेल उन परियोजनाओं में से एक थी, जिसमें हम शामिल थे और यह हमारी एक मात्र परियोजना नहीं थी। उन्होंने कहा कि राफेल सौदे में सरकार शामिल थी, इस वजह से हिन्दुस्तान एयरोनॉटिक्स लिमिटेड इसकी कीमत और नीतियों को लेकर कोई भी टिप्पणी नहीं कर सकती है।